Diari Oficial de la Generalitat Valenciana


Sumari del DOGV 4225, del 10-04-2002 (2002/2890)

ORDRE de 4 de març de 2002, de la Conselleria de Justícia i Administracions Públiques, de modificació del sistema pel qual s'exerceixen les funcions atribuïdes al lloc eximit de secretaria de l'Ajuntament de Guardamar de la Safor.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/2890


Data del document
:   04-03-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Guardamar de la Safor
    * professió jurídica
    * funcionari
    * professió administrativa
    * administració local

ORDRE de 4 de març de 2002, de la Conselleria de Justícia i Administracions Públiques, de modificació del sistema pel qual s'exerceixen les funcions atribuïdes al lloc eximit de secretaria de l'Ajuntament de Guardamar de la Safor. [2002/2890]
  
Per resolució de 23 d'abril de 1993, de la Direcció General de la Funció Pública, publicada en el BOE núm. 111, de 10 de maig de 1993, es va aprovar l'exempció de l'obligació de mantenir el lloc de secretaria de l'Ajuntament de Guardamar de la Safor, i que les funcions reservades a aquest lloc s'exercirien mitjançant el Servei d'Assistència de la Diputació Provincial.
  
L'Assemblea Veïnal de l'Ajuntament de Guardamar de la Safor, en sessió celebrada el dia 10 d'octubre de 2001, va acordar sol·licitar de la Conselleria de Justícia i Administracions Públiques que s'instruïsca l'expedient corresponent de modificació del sistema pel qual s'exerceixen les funcions atribuïdes al lloc suprimit i optaren pel sistema d'acumulació a un altre funcionari amb habilitació de caràcter nacional.
  
Sol·licitat l'informe preceptiu a la Diputació Provincial de València aquest ha sigut emés en sentit favorable, mitjançant l'acord adoptat en sessió de data 27 de novembre de 2001.
  
L'expedient ha sigut tramitat conforme a les prescripcions legals.
  
Fent ús de les competències atribuïdes en l'article 2.2 c) i 18 del Decret 159/1997, de 29 d'abril, del Govern Valencià, pel qual s'aprova el Reglament regulador de competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Modificar el sistema pel qual s'exerceixen les funcions atribuïdes al lloc eximit de secretaria de l'Ajuntament de Guardamar de la Safor i optar pel sistema d'acumulació a un altre funcionari amb habilitació de caràcter nacional.
  
Contra aquesta ordre que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació.
  
Tot això de conformitat amb el que estableix els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 4 de març de 2002
  
El conseller de Justícia I Administracions Públiques,
  
CARLOS GONZÁLEZ CEPEDA